b'\n_START_ARTICLE_\nKuningas ja viisas neitsyt\n_START_SECTION_\nTapahtumapaikka ja -aika\n_START_PARAGRAPH_\nKuninkaanlinna ymp\xc3\xa4rist\xc3\xb6ineen satujen aikaan.\n_START_SECTION_\nJuoni\n_START_PARAGRAPH_\nEr\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 maanviljelij\xc3\xa4 l\xc3\xb6yt\xc3\xa4\xc3\xa4 kultaisen huhmareen. Tytt\xc3\xa4rens\xc3\xa4 varoituksista huolimatta h\xc3\xa4n vie l\xc3\xb6yt\xc3\xb6ns\xc3\xa4 kuninkaalle. H\xc3\xa4nt\xc3\xa4 ei kuitenkaan palkita rehellisyydest\xc3\xa4\xc3\xa4n, vaan h\xc3\xa4nen ep\xc3\xa4ill\xc3\xa4\xc3\xa4n pit\xc3\xa4neen huhmareeseen kuuluvan petkeleen itsell\xc3\xa4\xc3\xa4n. Tyrm\xc3\xa4ss\xc3\xa4 mies valittaa kohtaloaan ja surkuttelee, ettei kuunnellut tytt\xc3\xa4rens\xc3\xa4 neuvoa. Kuninkaan kiinnostus her\xc3\xa4\xc3\xa4; h\xc3\xa4n kutsuu tyt\xc3\xb6n luokseen ja antaa t\xc3\xa4lle kolme teht\xc3\xa4v\xc3\xa4\xc3\xa4, jotka tytt\xc3\xb6 ratkaisee. Kuningas ottaa tyt\xc3\xb6n vaimokseen. Mutta uusi kuningatar ei ole ainoastaan viisas vaan my\xc3\xb6s oikeudenmukainen. Niinp\xc3\xa4 kun kuningas er\xc3\xa4\xc3\xa4ss\xc3\xa4 kiistantapauksessa langettaa v\xc3\xa4\xc3\xa4r\xc3\xa4n tuomion, kuningatar vaatii oikeudenmukaisuutta. Sen seurauksena h\xc3\xa4net karkotetaan linnasta. Armosta h\xc3\xa4n saa ottaa arkussa mukaansa sen, \xe2\x80\x9dmihin h\xc3\xa4nen syd\xc3\xa4mens\xc3\xa4 on eniten kiintynyt\xe2\x80\x9d. Ovela kuningatar tainnuttaa kuninkaan ja kun her\xc3\xa4tess\xc3\xa4\xc3\xa4n my\xc3\xb6hemmin t\xc3\xa4m\xc3\xa4 l\xc3\xb6yt\xc3\xa4\xc3\xa4 itsens\xc3\xa4 arkusta kukkivan puun alta.'